Σπάρτο Κοζάνης

μικρογραφία|Τεχνητή λίμνη Πολυφύτου.|258x258εσ
Το Σπάρτο είναι οικισμός της Δυτικής Μακεδονίας στην Περιφερειακή Ενότητας Κοζάνης.  

 Γενικά στοιχεία 
Το Σπάρτο βρίσκεται στην  περιοχή Τσιαρτσιαμπά, κοντά και δυτικά της τεχνητής Λίμνης Πολυφύτου σε υψόμετρο 360 μέτρα. Απέχει από την πόλη της Κοζάνης περίπου 16 χιλιόμετρα νοτιοανατολικά. Πριν το 1927 ονομαζόταν Σαρτακλί και έπειτα με το ΦΕΚ18/1927 άλλαξε η ονομασία του σε "Σπάρτον". Με το Πρόγραμμα Καποδίστριας αποτέλεσε δημοτικό διαμέρισμα του Δήμου Ελιμείας. Με το Πρόγραμμα Καλλικράτης, ο Δήμος Ελιμείας συνενώθηκε με άλλους δήμους στο Δήμο Κοζάνης, του οποίου πλέον το Σπάρτο αποτελεί τοπική κοινότητα. Στην απογραφή του 2001 αριθμούσε 151 κατοίκους, στην απογραφή του 2011 ήταν 110«ΦΕΚ αποτελεσμάτων ΜΟΝΙΜΟΥ πληθυσμού απογραφής 2011», σελ. 10545 (σελ. 71 του pdf) και σε αυτήν του  2021 απογράφησαν 99.  

 Ιστορικά - γεωγραφικά στοιχεία 
Σύμφωνα με τον Κ. Γουναρόπουλο, το έτος 1872 στο Σπάρτο υπήρχαν 80 σπίτια Τούρκων γεωργών. Το 1923 εγκαταστάθηκαν στο χωριό περί τις 80 οικογένειες Ποντίων προσφύγων, στους οποίους δόθηκαν σπίτια και αγροκτήματα. Το 1944 το μισό χωριό κάηκε από τους Γερμανούς και έπειτα κάηκε εκ νέου, ολόκληρο, στον Εμφύλιο Πόλεμο, το 1946. 

Είναι ένα γεωργικό χωριό, με κύριες καλλιέργειες τα σιτηρά, τα καπνά κλπ. Στο χωριό δε λειτουργεί σχολείο, καθώς οι νέοι με τις οικογένειές τους έχουν μετακινηθεί στα αστικά κέντρα. Ο ναός της ενορίας είναι ο "Ευαγγελισμός της Θεοτόκου", ο οποίος όμως δεν χρησιμοποιείται μετά τον σεισμό του 1995, διότι κρίθηκε ακατάλληλος. Στον λόφο που βρίσκεται στα δύο χιλιόμετρα μετά το χωριό, με κατεύθυνση προς τη λίμνη, υπάρχει το ξωκλήσι του Προφήτη Ηλία, ένα όμορφο εκκλησάκι με μοναδική θέα. 

Στα 9,5 χιλιόμετρα βρίσκεται η κωμόπολη της Αιανής, με τον αρχαιολογικό της χώρο και το εξαιρετικό αρχαιολογικό μουσείο, όπου υπάρχουν ευρήματα από όλη την γύρω περιοχή και από το Σπάρτο. 

 Εξωτερικοί σύνδεσμοι 

 Φωτογραφίες από το Σπάρτο στον ιστότοπο https://www.greece.com/.

 Παραπομπές 

Κατηγορία:Χωριά της περιφερειακής ενότητας Κοζάνης
Κατηγορία:Δήμος Κοζάνης